આશ્ચર્યની વાત એ છે કે આટલા સંવેદનશીલ મુદ્દા પર બીસીસીઆઇના અધિકારીઓએ ના તો કેપ્ટન કોહલી કે ના તો મુખ્ય કોચ અનિલ કુંબલે સાથે ચર્ચા કરવાનું ઉચિત સમજ્યું છે. આખરે ચેમ્પિયન્સ ટ્રોફીમાં નહીં રમવાથી સૌથી મોટું નુકસાન તો ખેલાડીઓને જ થવાનું છે એટલું જ નહીં, જો ભારત ચેમ્પિયન્સ ટ્રોફીમાં ના રમે તો ભવિષ્યમાં ટીમ ઇન્ડિયા બે વર્લ્ડકપમાં પણ રમી નહીં શકે. શું કોહલી અને તેના ખેલાડી આવા નિર્ણયનું સમર્થન કરે ખરા? સ્પષ્ટ વાત છે કે તેઓ આવા નિર્ણયનું સમર્થન ના જ કરે. એવું સ્પષ્ટ જોવા મળી રહ્યું છે કે બીસીસીઆઇના કેટલાક અધિકારીઓ પોતાના અહં સંતોષવા જ આ બધી બબાલ ઊભી કરી રહ્યા છે અને ક્રિકેટની દુનિયામાં ભારતની છબીને નુકસાન પહોંચાડી રહ્યા છે.